**1. Univerza v Mariboru, Fakulteta za energetiko, Hočevarjev trg 1, 8270 Krško, ki jo zastopa dekan red. prof. dr. Bojan Štumberger**

(v nadaljevanju FE UM)

in

**2. organizacija**, v kateri študent/ka opravlja praktično usposabljanje:

|  |  |
| --- | --- |
| Naziv: |  |
| Sedež: |  |
| Odgovorna oseba: |  |

(v nadaljevanju organizacija)

in

**3. študent/ka:**

|  |  |
| --- | --- |
| Ime in priimek: |  |
| Ulica, poštna številka, pošta: |  |
| Datum in kraj rojstva: |  |

(v nadaljevanju študent/ka)

sklepajo

**POGODBO O PRAKTIČNEM USPOSABLJANJU ŠTUDENTA**

**v okviru študijskega programa 1. stopnje Energetika (VS) v študijskem letu 2019/2020**

**I. Predmet pogodbe**

1. **člen**

Pogodba ureja medsebojna razmerja, pravice in obveznosti pogodbenih strank pri izvajanju praktičnega usposabljanja v okviru študijskega programa 1. stopnje Energetika (VS), ki ga izvaja FE UM.

**II. Vsebina in potek praktičnega usposabljanja**

1. **člen**

(1) Praktično usposabljanje obsega 400 ur in poteka pod vodstvom dveh mentorjev. Mentorja na FE UM določi FE UM, mentorja v organizaciji določi organizacija. Mentor, določen s strani organizacije, mora imeti vsaj visokošolsko strokovno izobrazbo.

(2) Praktično usposabljanje poteka v dveh delih. Prvi del, ki obsega okvirno 360 ur, poteka v delovnem procesu organizacije skladno s smernicami , ki jih opredelita mentorja. Drugi del, ki obsega okvirno 40 ur, študent/ka posveti izdelavi Poročila o opravljenem praktičnem usposabljanju.

**III. Obveznosti študenta/ke**

1. **člen**
2. Študent/ka se zavezuje, da bo:

* upošteval/a predpise o varnosti in zdravju pri delu, pazljivo opravljal/a delo in uporabljal/a predpisana zaščitna sredstva, da zavaruje svoje življenje in zdravje ter življenje in zdravje drugih oseb,
* po potrebi in v skladu z veljavno zakonodajo opravil/a ustrezen zdravstveni pregled,
* redno in v skladu s smernicami opravljal/a praktično usposabljanje in upošteval/a navodila mentorjev in organizatorja praktičnega usposabljanja,
* varoval/a poslovno skrivnost organizacije,
* izdelal/a zaključno pisno Poročilo o opravljenem praktičnem usposabljanju in ga po končanem praktičnem usposabljanju zagovarjal/a pred obema mentorjema.

(2) V primeru, da je predstavitev Poročila o opravljenem praktičnem usposabljanju neuspešna, jo lahko študent opravi ponovno v sedmih dneh po neuspešni predstavitvi. Če je tudi druga predstavitev neuspešna, je praktično usposabljanje ocenjeno kot neuspešno in ga je potrebno opraviti ponovno v celoti.

**IV. Obveznosti FE UM**

1. **člen**

FE UM se zavezuje, da bo:

* vodila ustrezno dokumentacijo o izvajalcih in poteku izvajanja praktičnega usposabljanja študenta/ke ter študentu/ki nudila strokovno pomoč pri izvajanju praktičnega usposabljanja ter ga/jo preko mentorja tudi spremljala,
* imenovala mentorja na FE UM, ki bo spremljal študenta/ko,
* študenta/ko zavarovala oz. zanj/o plačala **prispevek za posebne primere zavarovanja**, v skladu z določbami Zakona o pokojninskem in invalidskem zavarovanju (ZPIZ–2, Uradni list RS, št. 96/2012 s sprem. In dopol. vse do 28/2019) in v skladu s 4. členom Sklepa o določitvi prispevkov za posebne primere zavarovanja (Uradni list RS, št. 14/17, 64/17, 19/18 in 17/19).

**V. Obveznosti organizacije**

1. **člen**

Organizacija se zavezuje, da bo:

* praktično usposabljanje študenta/ke izvedla skladno s smernicami, ki jih bosta pred pričetkom usposabljanja uskladila oba mentorja,
* praktično usposabljanje po tej pogodbi vodil strokovno usposobljeni delavec, ki bo hkrati mentor študentu/ki:

|  |  |
| --- | --- |
| Ime in priimek mentorja v organizaciji: |  |
| Stopnja izobrazbe mentorja v organizaciji: |  |
| Elektronski naslov mentorja v organizaciji: |  |
| Telefonska številka mentorja v organizaciji: |  |

* da bo mentorju omogočila opravljanje svetovanja in nadzora nad izvajanjem praktičnega usposabljanja,
* omogočila svetovanje in nadzor praktičnega usposabljanja tudi organizatorju praktičnega usposabljanja in mentorju iz FE UM,
* pred začetkom opravljanja praktičnega usposabljanja seznanila študenta/ko z delom in nalogami, ki jih bo opravljal/a,
* študenta/ko seznanila s predpisi o varnosti in zdravju pri delu ter s splošnimi in posebnimi nevarnostmi ter ukrepi za varno delo pri opravljanju praktičnega usposabljanja in mu/ji nudila potrebna zaščitna sredstva,
* po potrebi in v skladu z veljavno zakonodajo študenta/ko napotila na ustrezen zdravstveni pregled in krila stroške zdravstvenega pregleda,
* študentu/ki svetovala in ga usmerjala pri izdelavi Poročila o opravljenem praktičnem usposabljanju,
* ob zaključku praktičnega usposabljanja izdala študentu/ki Potrdilo o izvedbi praktičnega usposabljanja, skupaj z anketnim vprašalnikom,
* varovala osebne podatke študenta/ke v skladu z veljavno zakonodajo,
* v skladu z Zakonom o zdravstvenem varstvu in zdravstvenem zavarovanju (Uradni list RS, št. 72/06 – uradno prečiščeno besedilo s spre. in dopol. vse do 36/2019) zavarovala študenta/ko **za primer poškodbe pri delu in poklicne bolezni za vsak mesec, v katerem študent opravlja delo.**

**VI. Prenehanje pogodbe**

1. **člen**

Pogodba o praktičnem usposabljanju študenta/ke lahko preneha sporazumno ali zaradi neizpolnjevanja pogodbenih obveznosti ene od pogodbenih strank. Odpoved pogodbe zaradi neizpolnjevanja pogodbenih obveznosti ene od pogodbenih strank mora biti podana pisno vsem pogodbenim strankam in velja takoj. O prenehanju pogodbe mora FE UM takoj obvestiti vse pogodbene stranke.

**VII. Reševanje sporov**

1. **člen**

Morebitne spore, povezane s pogodbo, bodo stranke reševale sporazumno. Če sporazuma ne morejo doseči, bo spor reševalo krajevno pristojno sodišče, kamor sodi sedež organizacije.

**VIII. Končne določbe**

1. **člen**

Pogodba je sklenjena v treh (3) enakih izvodih, od katerih prejme vsaka pogodbena stranka po en (1) izvod.

Kraj, datum:\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| Dekan FE UM: |  | Odgovorna oseba v organizaciji: |  | Študent/ka: |
| red. prof. dr. Bojan Štumberger |  |  |  |  |
|  |  | ime in priimek odgovorne osebe v organizaciji |  | ime in priimek študenta/tke |
|  |  |  |  |  |
| podpis |  | podpis |  | podpis |